Végre én is megtudtam, milyen érzés felfelé bukni. Régóta gondolkodtam már ezen – sokszor hallottam, hogy ha valaki nem felel meg egy bizonyos pozícióban / ballépést követ el egy bizonyos pozícióban, befolyásos ismerősei révén lehetősége van „felfelé bukni”. Sőt mi több, a fenti művelet nekem befolyásos ismeretség híján is sikerült. Több alkalommal is.

Ugyanis a másik feltétel adott volt: nyilvánvalóan nem felelt meg számomra a buszmegállóban elfoglalt helyem, miután a busz beérkezett. Ezután egy kissé mellésikerült lépésnek következtében / a ballépés a harmincas busz ajtajában következett el, minek következtében szabályszerűen felbuktam a lépcsőn.

másik vonatkozását is megtapasztaltam

Azt is hallottam, hogy a felfelé bukást követően bizonyos jóbarátok jelennek meg az ember körül, mintegy részt követelve újonnan elfoglalt pozíciójának bizonyos előnyeiből. Amikor ugyanis a hivatal lépcsőjén felfelé menet újra sikerült felfelé buknom, jobbról-balról karok nyúltak a hónom alá és támogatásukról biztosítottak, illetve afelől érdeklődtek, tehetnek-e valamit az érdekemben.